**„НАРОДНО ЧИТАЛИЩЕ КОНСТАНТИН ВЕЛИЧКОВ-1979“**

София 1336, ул. „Матей Преображенски“ № 11

**ОТЧЕТЕН ДОКЛАД НА НАСТОЯТЕЛСТВОТО**

**ЗА ДЕЙНОСТТА НА ЧИТАЛИЩЕТО ПРЕЗ 2023 г.**

Уважаеми членове на Общото събрание на „Народно читалище Константин Величков-1979“,

Дами и господа,

С настоящия доклад отчитаме пред вас, членовете на Общото събрание – Върховен ръководен орган за всяко българско читалище, поредната 44 година от учредяването на нашето читалище.

През изминалата година Настоятелството проведе 5 редовни, протоколирани заседания, на които са вземани аргументирани решения за дейността на читалището, свързани с работата в школите и на администрацията. Гласувани са всички необходими разходи, съобразени с гласувания от Общото събрание бюджет по отношение на заплати, осигуровки, както и присъщите за нашата цялостна дейност приходи и разходи.

Работата на школите, на администрацията и на библиотеката вървя гладко и ползотворно. Броят на децата в школите се увеличи, в сравнение с миналата година като тя достигна до 100 деца по всички школи.

Сега следва кратък преглед на основните читалищни дейности по параграфи както следва:

**Библиотека с библиотекар г-жа Райна Андонова**

Библиотеката е местен културно-образователен и справочно-информационен център в район „Люлин”. Обслужват се над 60 000 потенциални читатели от 10-те микрорайона на комплекса. Внезапното и тежко заболяване на библиотекаря, изискващо по-продължителен период на лечение, повлия на цялостната дейност и се отрази неблагоприятно на библиотечните показатели. Библиотечният фонд възлиза на 15106 тома от всички отдели на знанието. През 2023 г. са набавени 57т. нови библиотечни документи като дарение на стойност 725 лв от читатели, издателства и ОКИ Столична библиотека. Читателите през 2023 г. са 124, от които 33 са под 14 години. Основната читателска маса бе запазена, въпреки неблагоприятните фактори от субективен характер. Посещенията в библиотеката са 1410, от тях в кът-читалня са 487. Запази се по-високата посещаемост на читателите от начален курс и основното ядро читатели над 14 години. Заетите библиотечни документи са спаднали, но не толкова чувствително и възлизат на 2435тома. Показателите читаемост, посещаемост и обръщаемост се задържат с несъществен спад, като планираната читаемост за 2023г. е 22,6 , а постигнатата е 19,3 , планираната посещаемост е 13,3, а постигнатата е 11,2. С читалищни средства бе извършен годишен абонамент на 11 заглавия периодични издания на български език и 5 заглавия списания на английски и немски език от Европейския офис за публична администрация – Брюксел безвъзмездно. Извършен е вторичен подбор и актуализиране на фонда. Библиотеката разполага с две компютърни конфигурации и има постоянен интернет за всички читатели и посетители в читалището. Продължава изграждането на електронния каталог на книгите. Извършени са 15 мероприятия от културно-масов характер. Работи се в тясна връзка и контакт с общината, читалищата от района, както и с други културни институции. Читалищната библиотека участва ежегодно в културния афиш на община „Люлин” със своите вътрешно-библиотечни и масови мероприятия. Добра и ползотворна бе дейността с Методичния отдел към Столична библиотека. Продължава доизграждането на електронния каталог и извършване на справки по предварителни заявки от читателите. Новонабавените библиотечни документи и периодика са съобразени с читателските нужди и търсения.

**Детска английска забавачка с преподаватели г-жа Ивелина Янкова, г-жа Виктория Гълъбова, г-ца Станислава Андонова, г-жа Юлияна Парашкевова и г-жа Антоанета Ангелова.**

 През учебната 2022/2023г. в детската школа се обучаваха деца от 3 до 5-годишна възраст. Курсовете включваха английски език, музика, изобразително и приложнo изкуство и общообразователна подготовка. Заниманията се провеждаха сутрин, а в следобедните часове се предлагаха културно-възпитателни и творчески дейности. По време на учебните ваканции се включваха и ученици от първи и втори клас, бивши възпитаници на забавачката.

 В периода на изминалата учебна година се организираха две тържества – Коледно и за завършване на учебната година. На тях децата демонстрираха своите умения и таланти.

 В лятната програма, провеждана през месеците юни, юли и септември, присъстваха и ученици от първи до четвърти клас, които участваха активно в сутрешните заниманията по градинарство, плъстене на вълна, готварство и следобедните дейности по английски език, изобразително и приложно изкуство, игри на открито с екологично-възпитателни теми, с цел формиране на нагласи за грижа и опазване на околната среда. Увеличи се броят на родителите и децата, проявяващи интерес към лятната програма.

 Сплотеният екип от преподаватели помага на учащите да открият своите таланти и ги мотивира да продължат развитието си при съответните специалисти от читалището и други институции, според техните индивидуални способности.

**Детска езикова школа с преподаватели г-жа Ивелина Янкова, г-жа Аделина Георгиева –**

 **Обучението на децата е организирано в учебни блокове от 90 мин., два пъти седмично, общо 120 уч. часа годишно.**

В школата се обучават деца на възраст от 6 до 14 год. Децата са разделени на групи според възрастта си, нивото на владеене на езика и възможността за посещение на часовете. Обучението е интерактивно – децата участват в много диалогови ситуации, изработване на проекти и представяне на презентации.

Заниманията „Работилници“ обхващат учениците от 1-во до 7-мо ниво. Освен отбелязването и празнуването на характерни за чуждоезиковите култури празници, децата изработват характерни украси и символи за Рождество Христово, Великден, баба Марта, Хелоуин, Вси Светии.

Учениците от 4-то и 5-то ниво събираха информация и изработиха постери и презентации по проект: „Левски“.

**Школата по живопис с ръководител г-жа Виктория Гълъбова**

През изминалата година в школата по живопис се обучаваха 21. Голям интерес имаше към летните и коледните работилнички, които се организираха от читалището безплатно, със свободен достъп и за всички желаещи. През лятото тези работилнички бяха организирани по един ден от всеки месец, както и пленери в цветните градини на Люлин, а през зимата – Коледните работилнички приеха деца по 2 дни за изработване на картички, играчки и други. Както всяка година, така и тази нашите деца успяха да се подготвят и да се представят успешно на ежегодната Обща изложба на ССНЧ. Школата подготвя и ученици, които са приети в средните училища със специалност Изобразително изкуство, както и в Художествената Академия. Подготовката на децата в школата по живопис се основава на индивидуалното развитие. Успехът на всяко дете се гради върху конструктивната рисунка, а целта на обучението е развиването на живописното светоусещане. Затова и курсът се посещава от дългогодишни курсисти, които усещат благотворното влияние и нуждата от това приятно занимание.

**Детска музикална школа с преподаватели: г-жа Розамира Комитова – пиано, г-жа Юлияна Парашкевова – китара и г-жа Соня Иванова – солфеж.**

През изминала година в школата с пиано се обучаваха 21 деца. Най-добре подготвените от тях взеха участие в конкурсите както следва: В международен конкурс VivaPiano- 23 с три първи и една втора награда, както и Голямата награда VivaPiano Junior; във Фестивала на инструменталното изкуство, организиран от ССНЧ децата спечелиха четири отлични, четири специални и две Много добри награди; от Национален конкурс „Нашите деца свирят Бах“ в гр. Благоевград децата се върнаха с една първа и една втора награди; Трявна фест 23 – с две първи награди ; 2ри Национален конкурс Неравноделно – с две първи награди; 4ти Национален конкурс „Клависимо“ - с две първи награди; 3ти Национален конкурс „Орион“ – първа и третата награди; заключителен концерт през юни в НЧ Андрей Стоянов“ както и Коледен концерт с участието на грапата по солфеж.

**Школа по Приложни изкуства – с ръководител г-ца Станислава Андонова**

През тази година в курсът по Приложни изкуства повечето предпочитани теми от децата и родителите бяха насочени към развитието на креативното мислене, фантазията, естетическия вкус, усвояване на умения за безопасна работа с разнообразни подръчни материали. Интересът бе насочен към дейности, в които се изработваха художествени произведения от рециклирани съдове и опаковки за еднократна употреба,природни материали,тъй като една от основните цели е насоченосттакъм грижа и опазване на околната среда и природата, изграждане на интерес към българските традиции и култура.

Повечето от децата,участващи в уроците, предпочитаха индивидуалния подход на обучение. Някои от участниците вече бяха запознати и работили по дейности представяни в социалните мрежи. Търсенията им бяха обвързани къморигинални идеи,иновативни методи и техники за създаване на изящни творби, които не са известни във виртуалното пространство.

През годината бяха организирани няколко творчески работилнички, които бяха посещавани от деца на различна възраст.

В занятията се включиха две деца със СОП. Техните интереси и индивидуални потребности бяха свързани с овладяването на способности за творческо изразяване на фантазии, идеи, мисли, въображение, чувства, експериментиране, подпомагане на себеизразяването и самостоятелността.

И през 2023 година читалището продължи активното си членство в Сдружение на софийските на родни читалища и националния Съюз на народните читалища. Това сътрудничество е изключително важно за дейността и развитието както на „НЧ Константин Величков“, така и за развитието на читалищната дейност и институция.

Надяваме се, че през новата година ще успеем да привлечем не само нови деца, но и нови дейности и съмишленици.